_:n3a723e5dbfb445c5ba74ae46ae790362xb0
<http://schema.org/articleBody>
"Harmadik évét is sikeresen zárta az Erste munkavállalói részvényprogramja, amely jövőre is folytatódik. A bank 2022-ben hirdette meg társtulajdonosi programját, amelyben az összes jogosult munkavállaló előbb 2022-ben, majd 2023-ban és 2024-ben is 350 euró értékű Erste részvényt kapott. Ezen túl az érintett munkatársak további részvényeket vásárolhattak saját megtakarításukból, a befektetést pedig a bank akár meg is duplázta a számukra. A programban az Erste magyarországi munkavállalóinak közel 80 százaléka vett részt. Közülük az elmúlt években sokan éltek az extra részvényvásárlás lehetőségével is. Évről évre emelkedik azok aránya, akik a banktól kapott részvénycsomagot saját vásárlással növelik tovább: míg 2022-ben a programban részt vevők 31 százaléka vásárolt további részvényeket, addig ez az arány 2024-re közel 40 százalékra nőtt. A WeShare programban résztvevő kollégák befektetésének értéke – a bank részvényárfolyamának emelkedése miatt – tavalyhoz képest mostanra közel 40 százalékkal nőtt, míg azok esetében, akik már 2022-ben is részt vettek a programban, a részvénycsomag értéke megduplázódott. A részvényárfolyamon elért nyereséghez a munkavállalók még nem juthatnak hozzá, vállalniuk kellett ugyanis, hogy a szavazati jogokat öt évre átadják az Erste Mitarbeiter Stiftungnak (az Erste Munkavállalói Alapítványnak), és a részvényeket öt évig nem adják el. Ugyanakkor az éves osztalékot mindenki megkapja – márpedig az osztrák bank közgyűlésének döntése nyomán ez idén részvényenként 2,70 eurót jelent. A magyar munkavállalók így 2024-ben összességében közel 300 millió forintos juttatásban részesültek. Ez a részvényprogram indulása óta a programban résztvevő munkavállalók esetében átlagosan 25 ezer forintot jelent, míg azok, akik plusz részvények vásárlásával növelték részesedésüket, átlag 110 ezer forintot kaptak. „A részvényprogramnak köszönhetően a munkatársak közel 80 százaléka ma már társtulajdonosként dolgozik a bankban. A kollégák hisznek magukban és az Erstében, ezt mutatja az is, hogy egyre többen vásárolnak maguk is Erste részvényeket a banktól kapott juttatás mellé. A lojalitás valóban kifizetődő: a programnak köszönhetően a munkatársak nem csak évről évre jobban járnak, de a befektetői, részvénytulajdonosi attitűd erősítésével hozzájárul a pénzügyi egészség kialakításához, megőrzéséhez. A júniusban kifizetett osztalék pedig az évek előrehaladtával növekszik, és nagyon jó extra kiegészítés a nyári szabadságok előtt” – hangsúlyozta Mihók Krisztina, a pénzintézet HR vezetője.  A részvényprogram a bank széleskörű juttatási programját egészíti ki, amelynek része a 2019-ben elindított lojalitás program. A rugalmas, több elemében is szabadon variálható programban két év munkaviszonyt követően négy lépcsőben nő a választható juttatások köre. Az Erste extra szabadsággal, saját fejlődésre fordítható tanulmányi kerettel, nyugdíjpénztári hozzájárulással, valamint az akár a családra is kiterjeszthető egészségbiztosítással támogatja a munkavállalókat a teljes körű élet megteremtésében.  A bank döntése értelmében a program jövőre is folytatódik. A jogosult munkatársak ismét 350 euró értékű részvényjuttatást kapnak. A cikk megjelenését az Erste támogatta. "
<https://biztosdontes.hu/cikkek/erste-reszvenyprogram-iden-is-kifizetodo-a-lojalitas>